ai4bharat/Pralekha huggingface dataset:
বস্ত্রমন্ত্রক
শহরে আজ থেকে বস্ত্র মন্ত্রকের প্রচার ও প্রসার মূলক উদ্যোগ এবং প্রদর্শনী শুরু হল
কম দামে পাট থেকে স্যানিটারি ন্যাপকিন তৈরির উদ্যোগ নিচ্ছে বস্ত্র মন্ত্রক : কেন্দ্রীয় বস্ত্র সচিব
কলকাতা, ০৭ জানুয়ারী, ২০১৯
নতুনরূপে সেজে ওঠা কলকাতার বিখ্যাত ঐতিহ্যবাহী ওল্ড কারেন্সি বিল্ডিং-এ কেন্দ্রীয় বস্ত্র মন্ত্রকের উদ্যোগে আজ “আর্টিসন স্পিক অ্যান্ড জুট এক্সপো” নামক চারদিনের বস্ত্রশিল্পের প্রদর্শনী শুরু হয়েছে। কেন্দ্রীয় বস্ত্র মন্ত্রী শ্রীমতি স্মৃতি জুবিন ইরানী প্রদর্শনীর উদ্বোধন করবেন।
এই উপলক্ষ্যে বস্ত্র সচিব শ্রী রাঘবেন্দ্র সিং আজ সকালে জানান, এই অনুষ্ঠানের মূল লক্ষ্য ভারতীয় হস্তশিল্প, হ্যান্ডলুম, রেশম ও পাট শিল্পের প্রসার ঘটানো এবং আন্তর্জাতিক বাজার ও দেশীয় বাজারেও বস্ত্র শিল্পের কদর বাড়ানো। এই উদ্যোগের ফলে সারা দেশ থেকে আসা অংশগ্রহণকারী বস্ত্রশিল্পীরা নতুন নতুন সুযোগ পাবেন। বস্ত্রমন্ত্রক আয়োজিত এই প্রচারমূলক কর্মসূচি থেকে বস্ত্রশিল্পের সঙ্গে জড়িত ব্যবসায়ী ও তাঁতিদের রপ্তানী বাজার দখল করতেও প্রয়োজনীয় জ্ঞান সঞ্চয় করবেন বলে বস্ত্র সচিব মতপ্রকাশ করেন।
মহিলাদের সুস্বাস্হ্যের জন্য কম খরচে পাটে স্যানিটারি ন্যাপকিন তৈরির উদ্যোগ নিয়েছে বস্ত্র মন্ত্রক। এই অভিনব উদ্যোগে মহিলা ও শিশুকল্যাণ সহ আরও কয়েকটি মন্ত্রক সামিল হয়েছে। এইভাবে দেশের দরিদ্র মহিলাদের সুস্বাস্হ্য বজায় রাখার একটি পদক্ষেপ গ্রহণ করা হচ্ছে বলেও শ্রী রাঘবেন্দ্র সিং জানান।
CG/SC/NS
(Visitor Counter : 60
প্রধানমন্ত্রীরদপ্তর
পদ্ম পুরস্কার প্রাকদের প্রধানমন্ত্রীর অভিনন্দন
নয়াদিল্লি, ২৫ জানুয়ারি, ২০২৩
প্রধানমন্ত্রী শ্রী নরেন্দ্র মোদী পদ্ম পুরস্কার প্রাকদের অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেন;
“যাঁরা এ বছর পদ্ম পুরস্কার পাচ্ছেন তাঁদের সকলকে অভিনন্দন। দেশের উন্নয়ন যাত্রা ত্বরান্বিত করতে তাঁদের ঐতিহ্যময় ও সমৃদ্ধ অবদানকে ভারত লালন করবে। #PeoplesPadma”
PG/PM/NS
(
প্রতিরক্ষামন্ত্রক
প্রতিরক্ষা সরঞ্জামের পরীক্ষা ও শংসাপত্র প্রদানের জন্য নোডাল এজেন্সি
নয়াদিল্লী, ২৮ মার্চ, ২০২২
২০২২-২৩ অর্থবর্ষের বাজেটে বিভিন্ন যন্ত্রাংশের পরীক্ষা-নিরীক্ষা ও শংসাপত্র প্রদানের জন্য স্বাধীন নোডাল সংস্থা গড়ে তোলার ঘোষণা করা হয়েছে। এই সংস্থাটি এক জানলা ব্যবস্থাপনায় চলবে। এখানে বিভিন্ন সামরিক সরঞ্জামের পরীক্ষামূলক প্রয়োগ, পরীক্ষা-নিরীক্ষা এবং শংসাপত্র প্রদানের ক্ষেত্রে নিয়মাবলী তৈরি করা হবে। বিগত তিনটি অর্থবর্ষে  এবং বর্তমান অর্থবর্ষে ফেব্রুয়ারি পর্যন্ত স্বশস্ত্র বাহিনীর জন্য প্রতিরক্ষা সরঞ্জাম সংগ্রহ সংক্রান্ত ১২৭টি চুক্তি স্বাক্ষর হয়েছে। এদের মধ্যে রাষ্ট্রায়ত্ব সংস্থা/পুর্বতন অর্ডন্যান্স ফ্যাক্টরি বোর্ড/প্রতিরক্ষা গবেষণা ও উন্নয়ন সংস্থার সঙ্গে ৫৫টি চুক্তি স্বাক্ষরিত হয়েছে। বেসরকারী প্রতিষ্ঠানগুলির সঙ্গে ৭২টি চুক্তি স্বাক্ষর হয়েছে।
রাজ্যসভায় আজ শ্রী ভাইকো’র এক প্রশ্নের লিখিত জবাবে এই তথ্য জানিয়েছেন স্বরাষ্ট্র প্রতিমন্ত্রী শ্রী অজয় ভাট।
CG/CB/NS
(Visitor Counter : 88
প্রধানমন্ত্রীরদপ্তর
সরবরাহ-শৃঙ্খলের সহনশীলতার বিষয়ে আয়োজিত আন্তর্জাতিক শীর্ষ সম্মেলনে প্রধানমন্ত্রীর ভাষণ
নয়াদিল্লি, ৩১ অক্টোবর, ২০২১
মাননীয় রাষ্ট্রপতি, বাইডেন,
আমি সরবরাহ-শৃঙ্খলের সহনশীলতার মতো একটি গুরুত্বপূর্ণ বিষয়ে শীর্ষ সম্মেলন আয়োজন করার জন্য আপনাকে ধন্যবাদ জানাই। আপনি যখন দায়িত্ব গ্রহণ করেছিলেন, তখন বলেছিলেন, ‘আমেরিকা ফিরে এসেছে’। আর এই সংক্ষিপ্ত সময়ে আমরা সকলে তা দেখতে পাচ্ছি। আর তাই আমি বলছি, স্বাগতম!
সুধীবৃন্দ,
মহামারীর শুরুর দিকে টিকা উৎপাদন, চিকিৎসা সরঞ্জাম এবং গুরুত্বপূর্ণ ওষুধগুলির কাঁচামাল যোগানের অভাব দেখা দেয়। এখন সারা বিশ্ব অর্থনীতির পুনরুদ্ধারে সচেষ্ট হয়েছে, সেমিকন্ডাক্টর এবং অন্যান্য পণ্যগুলি সরবরাহ সমস্যার সমাধান করা হচ্ছে, যাতে স্বাস্থ্যকর উন্নয়ন নিশ্চিত হয়। পৃথিবীকে কে ভেবেছিলেন যে, কন্টেনার পাঠাতে গিয়েও সমস্যা হতে পারে?
সুধীবৃন্দ,
ভারত বিশ্ব জুড়ে টিকা সরবরাহে গতি আনতে টিকা রপ্তানির পরিমাণ বাড়িয়েছে। ভারত-প্রশান্ত মহাসাগরীয় অঞ্চলে স্বল্প মূল্যে কোভিড টিকা পাওয়ার জন্য এবং এর সরবরাহ বৃদ্ধি করতে আমাদের কোয়াড অংশীদারদের সঙ্গে আমরা একযোগে কাজ করছি। আগামী বছর সারা বিশ্বকে যাতে প্রচুর পরিমাণে টিকা সরবরাহ করা যায়, তার জন্য ভারত ৫০০ কোটি টিকার ডোজ উৎপাদনে উদ্যোগী হয়েছে। কাঁচামাল সরবরাহে যাতে কোনও সমস্যা না হয়, সেটি নিশ্চিত করা অত্যন্ত গুরুত্বপূর্ণ।
সুধীবৃন্দ,
আমি বিশ্বাস করি, বিশ্ব জুড়ে সরবরাহ-শৃঙ্খলের মানোন্নয়নে তিনটি গুরুত্বপূর্ণ দিক আছে – আস্থাভাজন উৎস, স্বচ্ছতা এবং নির্দিষ্ট সময়ে সরবরাহ নিশ্চিত করা। আমাদের সরবরাহ যাতে আস্থাভাজন উৎস থেকে হয়, সেটি নিশ্চিত করতে হবে। আমাদের অভিন্ন নিরাপত্তার বিষয়টিও গুরুত্বপূর্ণ। আস্থাভাজন উৎস এমন হওয়া প্রয়োজন, যাতে কোনও প্রতিক্রিয়াশীল মনোভাব সেখানে না থাকে। সরবরাহ-শৃঙ্খলের বিশ্বাসযোগ্যতা যেমন প্রয়োজন, একই সঙ্গে স্বচ্ছতাও থাকতে হবে। স্বচ্ছতার অভাব হলে কি সমস্যা হয়, তা আমরা দেখেছি। আজ বিশ্বের অনেক সংস্থা বিভিন্ন উপাদানের যোগান পাচ্ছে না। প্রয়োজনীয় সামগ্রীর সরবরাহ যদি নির্দিষ্ট সময়ে না হয়, তা হলে অনেক বড় ক্ষতির সম্ভাবনা থেকে যায়। আমরা ওষুধ শিল্পে এই বিষয়টি যথাযথভাবে উপলব্ধি করতে পারি। করোনা সময়কালে ওষুধ সরবরাহ নিয়ে সমস্যা তৈরি হয়েছিল। তাই, নির্দিষ্ট সময়ের মধ্যে সরবরাহ নিশ্চিত করতে হবে। আমাদের সরবরাহ-শৃঙ্খলে বৈচিত্র্য আনা প্রয়োজন। আর তাই, উন্নয়নশীল দেশগুলিতে বিকল্প উৎপাদন ক্ষমতা গড়ে তুলতে হবে।
সুধীবৃন্দ,
ওষুধ, তথ্য প্রযুক্তি সহ অন্যান্য পণ্যের আস্থাশীল উৎস হিসাবে ভারত প্রশংসা অর্জন করেছে। সরবরাহ-শৃঙ্খলে স্বচ্ছ প্রযুক্তি ব্যবহারে আমরা উদ্যোগী হয়েছি। আমাদের দলগুলিকে নির্দিষ্ট সময়ের মধ্যে আরও পরিকল্পনা তৈরি করার জন্য আমরা নির্দেশ দিয়েছি, যাতে আমাদের অভিন্ন গণতান্ত্রিক মূল্যবোধের ওপর ভিত্তি করে প্রয়োজনীয় চাহিদা পূরণ করা সম্ভব হয়।
ধন্যবাদ।
।
CG/CB/SB
(
প্রধানমন্ত্রীরদপ্তর
ঈদ-উল-আজহা উপলক্ষ্যে প্রধানমন্ত্রীর শুভেচ্ছা
নতুনদিল্লি, ২১শে জুলাই, ২০২১
প্রধানমন্ত্রী শ্রী নরেন্দ্র মোদী ঈদ-উল-আজহা উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ ঈদ মুবারক! ঈদ-উল-আজহার শুভেচ্ছা। আজকের এই দিনটি বৃহত্তর স্বার্থে সেবার মানসিকতাকে পরদুঃখকাতরতা, সম্প্রীতি ও সমন্বয়ের ভাবনায় জারিত করুক।“
CG/CB/
(
শিল্পওবাণিজ্যমন্ত্রক
জাতীয় স্টার্ট আপ পুরস্কার ২০২২-এর বিজেতা ও ফাইনালিস্টদের হ্যান্ডহোল্ডিং সহায়তা প্রদানের প্রকল্প চালু বিনিয়োগকারী আকর্ষণ, সরকারি সংযোগ, কর্পোরেট ও ইউনিকর্ন সংযোগ, ব্র্যান্ড প্রদর্শন এবং আন্তর্জাতিক বাজারের নাগাল পাওয়ার মত বিভিন্ন সুনির্দিষ্ট ক্ষেত্রেও সহায়তা দেওয়া হচ্ছে
নতুন দিল্লি, ২ জুন, ২০২৩
চলতি বছরের দোসরা মে জাতীয় স্টার্ট আপ পুরস্কার ২০২২-এর বিজেতা ও ফাইনালিস্টদের হ্যান্ডহোল্ডিং সহায়তা প্রদান প্রকল্পের সূচনা করলেন শিল্প ও অভ্যন্তরীণ বাণিজ্য প্রসার দপ্তরের সচিব শ্রী রাজেশ কুমার সিং। এর আগে, গত ১৬ই জানুয়ারি জাতীয় স্টার্ট আপ দিবসে ২০২২-এর জাতীয় স্টার্ট আপ পুরস্কার প্রাপকদের নাম ঘোষণা করেন কেন্দ্রীয় শিল্প বাণিজ্য, ক্রেতা সুরক্ষা, খাদ্য ও গণবন্টন এবং বস্ত্র মন্ত্রী শ্রী পীয়ূষ গোয়েল।
বিভিন্ন ভার্চুয়াল ও মুখোমুখি অধিবেশন, প্রতিনিধি দল, প্রদর্শনী এবং বিশেষজ্ঞ জ্ঞানের মাধ্যমে সহায়তা প্রদান করা হবে। বিজয়ী এবং ফাইনালে জায়গা পাওয়া সংস্থাগুলির বিকাশে একগুচ্ছ প্রয়াস নেওয়া হয়েছে, যা তাদের বিভিন্ন চ্যালেঞ্জের মোকাবিলা করে বৃহত্তর সাফল্যের পথে এগোবার সহায়ক হবে। স্টার্ট আপগুলির সার্বিক প্রশিক্ষণ ও বিকাশের লক্ষ্যে শিল্প ও অভ্যন্তরীণ বাণিজ্য প্রসার দপ্তর চাহিদাভিত্তিক সুনির্দিষ্ট সহায়তার ব্যবস্থা করেছে। এর আওতায় বিনিয়োগকারী আকর্ষণ, সরকারি সংযোগ, কর্পোরেট ও ইউনিকর্ন সংযোগ, ব্র্যান্ড প্রদর্শন এবং আন্তর্জাতিক বাজারের নাগাল পাওয়ার মত বিভিন্ন সুনির্দিষ্ট ক্ষেত্রে সহায়তা দেওয়া হচ্ছে।
প্রদর্শনের ব্যবস্থা করা, নেটওয়ার্কিং-এর সুবিধা দেওয়া, নিজেদের ব্র্যান্ডের প্রতি বিশ্বাস গড়ে তোলা, নিজেদের পণ্য সবার কাছে আকর্ষক করে তোলা এবং সম্ভাব্য ক্রেতাদের কাছে পৌঁছে যাওয়ার ক্ষেত্রে স্টার্ট আপগুলিকে সহায়তা করা হচ্ছে। এজন্য বিভিন্ন ক্ষেত্রের অংশীদারদের এই প্রকল্পে সামিল করা হয়েছে। উদ্বোধনী অনুষ্ঠানে যেসব অংশীদাররা উপস্থিত ছিলো, তার মধ্যে রয়েছে – সরকারি ই-মার্কেট প্লেস, SIDBI, IVCA, IAN, HSBC, Mobikwik, Good Glam Group, PHDCCI এবং Viacom 18।
২০২০ সালে জাতীয় স্টার্ট আপ পুরস্কারে বিজেতারা বিভিন্ন মন্ত্রক, বিনিয়োগকারী, কর্পোরেট ও মেন্টরদের সঙ্গে পরিচিত হওয়ার সুযোগ পেয়েছিলেন। দূরদর্শনে স্টার্ট আপ চ্যাম্পিয়নদের নিয়ে ১২টি পর্ব সম্প্রচারিত হয়েছিল, শিল্প মহলের বিশেষজ্ঞরা ফাইনালে জায়গা করে নেওয়া ১৯২টি স্টার্ট আপ সংস্থার সঙ্গে মুখোমুখি আলোচনায় বসেছিলেন। ২০২১ সালের বিজেতাদের জন্য ৩০টি নলেজ সেশন এবং ১০টিরও বেশি পিচিং সেশনের আয়োজন করা হয়েছিল। বিশেষজ্ঞরা ১৮৫ ঘন্টারও বেশি সময় ধরে তাঁদের পরামর্শ দিয়েছিলেন। দুবাই এক্সপোতে নিজেদের পণ্য প্রদর্শনের সুযোগ করে দেওয়া হয়েছিল ১১০টিরও বেশি স্টার্ট আপকে।
শিল্প প্রসার ও অভ্যন্তরীণ বাণিজ্য দপ্তরের আওতায় ভারত সরকারের এক অগ্রণী প্রয়াস হল জাতীয় স্টার্ট আপ পুরস্কার। এর উদ্দেশ্য, যে সব স্টার্ট আপ আর্থিক, সামাজিক ও অর্থনৈতিক ভাবে অসাধারণ অবদানের স্বাক্ষর রেখেছে, তাদের চিহ্নিত করা। এই পুরস্কারের প্রথম দু-বছরে ৮০ জন বিজয়ীকে সম্মানিত করা হয়েছে। ফাইনালে জায়গা পেয়েছেন তিনশোরও বেশি প্রতিযোগী। ২০২২ সালের প্রতিযোগিতায় ১৭টি ক্ষেত্র ও ৫০টি উপক্ষেত্র থেকে ৪১টি স্টার্ট আপ, ২-টি ইনকিউবেটর এবং একটি অ্যাক্সিলারেটরকে বিজয়ী হিসেবে পুরস্কার প্রদান করা হয়। এছাড়াও কঠিন মূল্যায়ন প্রক্রিয়ার মধ্য দিয়ে ফাইনালে পৌঁছোনো ৮২টি স্টার্ট আপও নিজেদের যোগ্যতার স্বাক্ষর রাখে।
CG/SD/AS/
(Visitor Counter : 40
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৫৮ কোটি ৯৬ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১২ কোটি ৭২ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২০ জানুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৫৮ কোটি ৯৬ লক্ষ ৩৪ হাজার ৪৮৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১২ কোটি ৭২ লক্ষ ১৯ হাজার ৬৩৬টি টিকার ডোজ হাতে রয়েছে।
CG/SS/SB
(Visitor Counter : 100
পর্যটনমন্ত্রক
পর্যটন মন্ত্রক দেখো আপন দেশ প্রচারাভিযানের আওতায় “অ্যাস্ট্রো-ট্যুরিজম:প্রকৃতি-ভিত্তিক পর্যটনের পরবর্তী পর্যায়” শীর্ষক ওয়েবিনারের আয়োজন করেছে
নতুন দিল্লি, ৭ ফেব্রুয়ারি, ২০২১
পর্যটকদের প্রকৃতি-ভিত্তিক পর্যটন বিষয়ে উৎসাহিত করার লক্ষ্যে, সুস্থায়ী পর্যটনের বিকাশের উদ্দেশ্যে শনিবার পর্যটন মন্ত্রক দেখো আপন দেশ প্রচারাভিযানের আওতায় “অ্যাস্ট্রো-ট্যুরিজম: প্রকৃতি-ভিত্তিক পর্যটনের পরবর্তী পর্যায় ” শীর্ষক ওয়েবিনারের আয়োজন করে। কোভিড পরবর্তী সময়ে এই ক্ষেত্রটি বিশেষ গুরুত্বপূর্ণ হয়ে উঠেছে। এই ওয়েবিনারে অ্যাস্ট্রো-ট্যুরিজমের সম্ভাবনাময় দিকগুলি অন্বেষণের বিষয়ে বিশেষ গুরুত্ব দেওয়া হয়, যা পরবর্তী সময়ে সামাজিক, অর্থনৈতিক ক্ষেত্রে বিশেষ প্রভাব ফেলবে।
ওয়েবিনারটির উদ্বোধন করেন ভারত সরকারের পর্যটন মন্ত্রকের অতিরিক্ত মহা নির্দেশিক রুপিন্দার ব্রার। তিনি বলেন যে অ্যাস্ট্রো-ট্যুরিজম এমন এক চিন্তা ভাবনা, যা বর্তমানে পুরো বিশ্ব জুড়ে চলছে।
গ্লোবাল হিমালয়ান সম্প্রসারণ  হিমালয়ের দুর্গম গ্রামগুলিতে সৌর শক্তি পৌঁছে দিতে একটি কার্যকরী সামাজিক উদ্যোগ গ্রহণ করেছে । জিএইচইর সিইও জয়দীপ বানসাল ওয়েবিনারে জানান ১৪০ টি গ্রাম বিদ্যুতায়নের মাধ্যমে ৬০,০০০-এরও বেশি মানুষের জীবনে আলো পৌঁছে দেওয়া সম্ভবপর হয়েছে ।
জিএইচই'র অ্যাস্ট্রোনমি ফর লাইফ  উদ্যোগের প্রধান সোনাল আসগোত্রা এবং অফিস অফ অ্যাস্ট্রোনমি ফর ডেভলপমেন্টের  প্রতিষ্ঠাতা তথা বর্তমান পরিচালক কেভিন গভেন্ডার অ্যাস্ট্রো-ট্যুরিজম
এবং সুস্থায়ী পর্যটনের বিষয় বক্তব্য রাখেন। একই সঙ্গে , বিশ্বের প্রত্যন্ত এবং গ্রামীণ অঞ্চলগুলিতে সুস্থায়ী পর্যটনের অর্থনৈতিক বিকাশের জন্য, পর্যটকরা যাতে রাতের আকাশ পর্যবেক্ষণের মাধ্যমে অনন্য, জীবন-পরিবর্তনের অভিজ্ঞতা অর্জন করতে পারেন সে কথাও ভাগ করে নেন তারা।এ বিষয়ে স্থানীয় মহিলাদের জ্যোতির্বিজ্ঞান এবং দূরবীণ সম্পর্কিত প্রয়োজনীয় তথ্য প্রদান ও প্রশিক্ষণের ব্যবস্থা করা হয়েছে। এতে তাদের আয় বৃদ্ধি পেয়েছে।
আগামী ১৩ ফেব্রুয়ারি সকাল ১১ টায় গুজরাটের কেভাডিয়ায় 'স্ট্যাচু অফ ইউনিট' বিষয়ে পরবর্তী ওয়েবিনারে আয়োজন করা হয় হয়েছে।
সংখ্যালঘুবিষয়কমন্ত্রক
সমাজের সকল শ্রেণীর মানুষদের সঙ্গে সংখ্যালঘু সম্প্রদায়ের মানুষেরাও দেশজুড়ে কোভিড-19 মোকাবিলায় সহযোগিতা করছেন বলে জানালেন মুক্তার আব্বাস নাকভি
সংখ্যালঘু বিষয়ক মন্ত্রকের অধীনে দক্ষতা উন্নয়ন কর্মসূচীতে ১৫০০ জনকে স্বাস্থ্য পরিচর্যা সহায়ক হিসেবে প্রশিক্ষণ দেওয়া হয়েছে। প্রশিক্ষিত ব্যক্তিরা করোনা আক্রান্তদের চিকিৎসা এবং সেরে ওঠায় সহায়তা করবেন
মুক্তার আব্বাস নাকভি জানান দেশজুড়ে থাকা ১৬টি হজ হাউস সংশ্লিষ্ট রাজ্য সরকারগুলির হাতে তুলে দেওয়া হয়েছে করোনা আক্রান্তদের পৃথক ভাবে রাখার জন্যএবং কোয়ারেন্টাইন কেন্দ্র গড়ে তোলার জন্য
আলিগড় মুসলিম ইউনিভার্সিটি মেডিকেল কলেজ হাসপাতালে করোনা আক্রান্তদের চিকিৎসার জন্য ১০০টি শয্যা প্রস্তুত করা হয়েছে।পাশাপাশি করোনা পরীক্ষারও ব্যবস্থা করা হয়েছে, এখনও পর্যন্ত ৯০০০ জনের পরীক্ষা করা হয়েছে বলে তিনি জানান
নতুন দিল্লি, ৯ই মে, ২০২০
কেন্দ্রীয় সংখ্যালঘু বিষয়ক মন্ত্রী শ্রী মুক্তার আব্বাস নাকভি আজ জানিয়েছেন যে সংখ্যালঘু বিষয়ক মন্ত্রকের অধীনে দক্ষতা উন্নয়ন কর্মসূচীতে ১৫০০ জনকে স্বাস্থ্য পরিচর্যা সহায়ক হিসেবে প্রশিক্ষণ দেওয়া হয়েছে। প্রশিক্ষিত ব্যক্তিরা করোনা আক্রান্তদের চিকিৎসা এবং সেরে ওঠায় সহায়তা করবেন।
শ্রী নাকভি জানান,প্রশিক্ষিত স্বাস্থ্য পরিচর্যা সহায়কদের মধ্যে রয়েছেন ৫০%মহিলা। এই প্রশিক্ষিত সহায়করা দেশের নানান প্রান্তের হাসপাতাল এবং স্বাস্থ্য কেন্দ্র গুলিতে করোনা আক্রান্তদের চিকিৎসায় সহায়তা করবেন। চলতি বছরে ২০০০ এরও বেশি জন কে সংখ্যালঘু বিষয়ক মন্ত্রক প্রশিক্ষণ দিয়েছে বলে তিনি জানান।
দেশের বিভিন্ন প্রান্তে থাকা ওয়াকফ বোর্ড করোনা আক্রান্তদের চিকিৎসার জন্য প্রধানমন্ত্রী এবং মুখ্যমন্ত্রীদের ত্রাণ তহবিলে ৫১ কোটি টাকা সাহায্য করেছে। ওয়াকফ বোর্ডের পক্ষ থেকে দরিদ্রদের জন্য খাদ্য ও প্রয়োজনীয় সামগ্রী বিলি করা হচ্ছে।
মুক্তার আব্বাস নাকভি জানান দেশজুড়ে থাকা ১৬টি হজ হাউস সংশ্লিষ্ট রাজ্য সরকার গুলির হাতে তুলে দেওয়া হয়েছে করোনা আক্রান্তদের পৃথক ভাবে রাখার জন্যএবং কোয়ারেন্টাইন কেন্দ্র গড়ে তোলার জন্য। রাজ্য সরকার গুলি প্রয়োজন মতো এই কেন্দ্রগুলি ব্যবহার করছে।
শ্রী নাকভি জানান আলিগড় মুসলিম ইউনিভার্সিটি "পি এম কেয়ারস" তহবিলে ইতিমধ্যেই ১.৪০ কোটি টাকা সহায়তা করেছে।এ এম এউ মেডিকেল কলেজে ১০০টি শয্যা প্রস্তুত রাখা হয়েছে করোনা আক্রান্তদের চিকিৎসার জন্য। এ এম এউ তে ৯০০০ করোনা পরীক্ষা করা হয়েছে।
শ্রী নাকভি আরও জানান আজমেঢ় শরীফ দরগার অধীনে খাজা মডেল স্কুল এবং কায়াদ বিশ্রাম স্থলিতে কোয়ারেন্টাইনের ব্যবস্থা করা হয়েছে। লকডাউন কালে দরগা কমিটি ৪৫০০ জন দরিদ্র মানুষের খাদ্য ও বাসস্থানের পাশাপাশি চিকিৎসার ব্যবস্থা করেছে। পরিযায়ী শ্রমিকদের ঘরে ফিরতে দরগা কমিটি ১ কোটি টাকা খরচ করেছে বলে তিনি জানান।
মন্ত্রী জানান মন্ত্রকের অধীনে শিখো অর কামাও কর্মসূচীর মাধ্যমে বিপুলসংখ্যক মাস্ক তৈরি করা হচ্ছে।
প্রধানমন্ত্রী নরেন্দ্র মোদীর নেতৃত্বে গোটা দেশের মানুষ যে দৃঢ় মনোভাব নিয়ে করোনার বিরুদ্ধে লড়াইয়ে সামিল হয়েছে,ঠিক তেমনই সংখ্যালঘু সম্প্রদায়ের মানুষরাও সমাজের প্রতিটি শ্রেনীর সঙ্গে এই লড়াইয়ে সামিল রয়েছেন বলে শ্রী নাকভি জানান।
(CG/PPM
প্রতিরক্ষামন্ত্রক
ওড়িশা উপকূলে ‘ফণী’ আছড়ে পড়ার আশঙ্কায় নৌবাহিনীর জাহাজ ও বিমানগুলিকে ত্রাণ ও উদ্ধারকার্য জন্য প্রস্তুত রাখা হয়েছে
নয়াদিল্লি, ০১ মে, ২০১৯
অতি তীব্র ঘূর্ণিঝড় ‘ফণী’ পয়লা মে সকাল সাড়ে ৫টা নাগাদ বিশাখাপত্তনম থেকে প্রায় ৪৩০ কিলোমিটার দক্ষিণ-দক্ষিণপূর্ব এবং পুরী থেকে প্রায় ৬৮০ কিলোমিটার দক্ষিণ-দক্ষিণ-পশ্চিমে অবস্হান করছিল। নৌবাহিনীর সূত্রে জনানো হয়েছে এই বাহিনীর পূর্ব কমান্ড থেকে ঘূর্ণিঝড়ের গতিবিধির ওপর তীক্ষ্ণ দৃষ্টি রাখা হচ্ছে। অতি তীব্র এই ঘূর্ণিঝড় খুব সম্ভবত আগামী ১২ ঘন্টায় উত্তর-পশ্চিমের অভিমুখে এগিয়ে যাবে এবং তারপর ঘুরে গিয়ে উত্তর-উত্তরপূর্বের দিকে এগিয়ে যাবে এবং তেসরা মে দুপুর নাগাদ পুরীর দক্ষিণে তীব্র গতিতে প্রতি ঘন্টায় ১৭৫-১৮৫ কিলোমিটার বেগে ধেয়ে আসবে। বায়ুর গতিবেগ ঘন্টায় ২০৫ কিলোমিটারও হতে পারে।
ঝড়ে বিপর্যস্ত এলাকাগুলিতে শীঘ্র মানবিক সহায়তা ও ত্রাণ পৌঁছে দেওয়ার জন্য বিশাখাপত্তনমের জাহাজগুলিতে ত্রাণ সামগ্রী মজুত রাখা হয়েছে। অন্ধ্রপ্রদেশ ও ওড়িশায় উদ্ধারপর্ব ও ত্রাণের কাজ এগিয়ে নিয়ে যেতে ডুবুরি ও চিকিৎসকের দলকে তৈরি রাখা হয়েছে। আইএনএস দেগা, আইএনএস রজত ছাড়াও নৌবাহিনীর বিমান প্রস্তত রাখা হয়েছে, যাতে সর্বাধিক ক্ষতিগ্রস্হ এলাকায় আকাশপথে পর্যবেক্ষণ চালানো যায় এবং ত্রাণ ও উদ্ধারকার্যের পাশাপাশি দুর্গতদের উদ্ধার করা যায়।
CG/ SC/NS
(Visitor Counter : 55
বিজ্ঞানওপ্রযুক্তিমন্ত্রক
কোভিড–১৯ এর বিরুদ্ধে যুদ্ধে ভারতীয় উদ্যোগ
নতুন দিল্লি, ২০ এপ্রিল, ২০২০
বিজ্ঞান ও শিল্প গবেষণা পরিষদ  এর নতুন একটি ফ্লাগশিপ প্রকল্প নিউ মিলেনিয়াম ইন্ডিয়ান টেকনোলজি লিডারশিপ ইনিশিয়েটিভ - এর মাধ্যমে গ্রাম-নেগেটিভ সেপসিস রোগীদের বাঁচানোর জন্য ক্যাডিলা ফার্মাসিটিক্যালস লিমিটেড কে ২০০৭ সাল থেকে ওষুধ তৈরির কাজে সাহায্য করছে। সিএসআইআর-এর নজরদারী কমিটি এই ওষুধের প্রয়োগের বিষয়ে পুরো তদারকি চালাচ্ছে। সঙ্কটজনক এই অসুখে আক্রান্ত রোগীদের ওপর ওষুধটি প্রয়োগ করে দেখা গেছে, অর্ধেকের বেশি রোগী সুস্থ হয়ে গেছেন। তাঁদের যে সমস্ত অঙ্গ – প্রতঙ্গগুলি কাজ করা বন্ধ করে দিয়েছিল, সেগুলি দ্রুত সক্রিয় হয়েছে। এই ওষুধটিকে এখন বাজারজাত করার অনুমতিও পাওয়া গেছে। ক্যাডিলা ফার্মাসিউটিক্যালস লিমিটেডের এই ওষুধটি বাণিজ্যিকভাবে সেপসিভ্যাক নামে পরিচিত হবে।
আমাদের সকলের কাছে এটি অত্যন্ত গর্বের বিষয়, কারণ আন্তর্জাতিক স্তরে গ্রাম-নেগেটিভ সেপসিসে আক্রান্তদের জন্য কোনো ওষুধ এখনও অনুমতি পায় নি। গ্রাম-নেগেটিভ সেপটিসের মতই কোভিড–১৯ এ সংক্রমিত যে সব রোগীদের অবস্থা সঙ্কটজনক হয়, তাদের রোগ - প্রতিরোধ ক্ষমতা কমে যাওয়ায়, শরীরে সাইটোকাইনের ব্যাপক পরিবর্তন ঘটে। এই ওষুধটি রোগ – প্রতিরোধ ক্ষমতাকে এমনভাবে বৃদ্ধি করে, যার ফলে শরীরের মধ্যে সাইটোকাইনের তৎপরতা বৃদ্ধি পায়। যার ফলসূতি হিসেবে মৃত্যুর আশঙ্কা হ্রাস পেয়ে রোগী সুস্থ হয়ে ওঠেন।
গ্রাম-নেগেটিভ সেপসিসের মতই যে সব কোভিড–১৯ এ আক্রান্ত রোগীদের প্রাণ সংশয়ের অবস্থা দেখা দেয়, তাঁদের ওপর সিএসআইআর, এই নতুন ওষুধটি প্রয়োগ করতে উদ্যোগী হয়েছে। দ্য ড্রাগ কন্টোলার জেনারেল অফ ইন্ডিয়া  এই ওষুধ প্রয়োগের ক্ষেত্রে অনুমতি দিয়েছে। দেশের বিভিন্ন হাসপাতালে খুব শীঘ্রই এটি প্রয়োগ করা হবে।
এই ওষুধের মধ্যে তাপরোধী মাইকোব্যাকটেরিয়াম ডব্লু  রয়েছে। যেটি রোগীদের কাছে অত্যন্ত নিরাপদ এবং এর কোনো পার্শ্বপ্রতিক্রিয়া নেই। এই এমডব্লু, রোগ – প্রতিরোধ ক্ষমতা বৃদ্ধি করে সুরক্ষাহীনতাকে দূর করে।
সিএসআইআর, হাসপাতালে থাকা কোভিড–১৯ রোগীদের দ্রুত আরোগ্যের লক্ষ্যে এমডব্লুকে মূল্যায়ন করবে এবং এই অসুখের সংক্রমণ আটকানোর লক্ষ্যে উদ্যোগী হবে। কোভিড–১৯ এ আক্রান্ত রোগীদের পরিবারের সদস্য এবং যে সব স্বাস্থ্যকর্মীরা এই রোগীদের সংস্পর্শে আসবেন তাঁদের প্রোফিল্যাকসিস দেওয়া হবে।
CG/CB/SFS
(Visitor Counter : 215
স্বাস্থ্যওপরিবারকল্যাণমন্ত্রক
কোভিড ১৯ – এর প্রাদুর্ভাবের সর্বশেষ পরিস্থিতি
নয়াদিল্লি, ০৬ মার্চ, ২০২০
কোভিড–১৯ আরও একজনের দেহে পাওয়া গেছে। আক্রান্ত ব্যক্তি থাইল্যান্ড এবং মালয়েশিয়া সফর করে এসেছেন। তাঁকে হাসপাতালে কোয়ারানটাইনে রাখা হয়েছে। তবে, তাঁর শারীরিক অবস্থা স্থিতিশীল। দেশে এ পর্যন্ত ৩১ জনের দেহে এই ভাইরাস পাওয়া গেছে। এদের মধ্যে ১৬ জন ইতালির নাগরিক।
সর্বশেষ বিজ্ঞপ্তি অনুসারে, বিদেশ থেকে আসা সব যাত্রীদেরই স্বাস্থ্য পরীক্ষা বাধ্যতামূলকভাবে করা হচ্ছে। এর জন্য যথাযথ ব্যবস্থা নেওয়া হয়েছে। আগের ২১টি অতিরিক্ত আরও ৯টি অর্থাৎ মোট ৩০টি বিমানবন্দরে স্বাস্থ্য পরীক্ষার পরিকাঠামো গড়ে তোলা হয়েছে।
এছাড়াও, স্বাস্থ্য ও পরিবার কল্যাণ মন্ত্রক এবং বিশ্ব স্বাস্থ্য সংস্থা  জাতীয় স্তরে সারাদিন ধরে একটি প্রশিক্ষণ শিবিরের আয়োজন করেছে। স্বাস্থ্য সচিব শ্রীমতী প্রীতি সুদান আজ নতুন দিল্লিতে এর উদ্বোধন করেন। সমস্ত রাজ্য, রেল, প্রতিরক্ষা বিভাগ এবং আধা সামরিক বাহিনীর হাসপাতালের মোট ২৮০ জন স্বাস্থ্য আধিকারিক এই শিবিরে যোগ দিয়েছেন। এছাড়াও, দেশের বিভিন্ন প্রান্তে ১ হাজার জন প্রতিনিধি ভিডিও কনফারেন্সের মাধ্যমে এই শিবিরে অংশগ্রহণ করেছেন।
CG/CB/SB
(Visitor Counter : 150
স্বাস্থ্যওপরিবারকল্যাণমন্ত্রক
কোভিড ত্রাণ সহায়তা সম্পর্কিত সবশেষ তথ্য
নতুন দিল্লি, ১৬ মে, ২০২১
ভারতের প্রতি সৌজন্যবোধ ও সহমর্মিতার নিদর্শন হিসেবে আন্তর্জাতিক মহল চলতি কোভিড-১৯ মহামারীর মোকাবিলায় ভারত সরকারকে সহায়তা করছে। উল্লেখ করা যেতে পারে গত ২৭শে এপ্রিল থেকে ভারত আন্তর্জাতিক সহায়তা এবং কোভিড-১৯ চিকিৎসা ত্রাণ সামগ্রী পেয়ে আসছে। বিভিন্ন দেশ ও আন্তর্জাতিক সংগঠনের কাছ থেকে পাওয়া এই সমস্ত ত্রাণ সামগ্রী ও চিকিৎসা উপকরণগুলি রাজ্য ও কেন্দ্রশাসিত অঞ্চলগুলিকে তাদের প্রয়াস আরও জোরদার করতে সরবরাহ করা হয়ে আসছে।
ভারত আন্তর্জাতিক মহলের কাছ থেকে এখনও পর্যন্ত ১১ হাজার ৫৮টি অক্সিজেন কনসেনট্রেটর, ১৩ হাজার ৪৯৬টি অক্সিজেন সিলিন্ডার, ১৯টি অক্সিজেন জেনারেশন প্ল্যান্ট, ৭ হাজার ৩৬৫টি ভেন্টিলেটর/বাইপ্যাপ যন্ত্র, ৫ লক্ষ ৩০ হাজার রেমডেসিভির ভায়াল সড়ক ও বিমানযোগে রাজ্যগুলিকে সরবরাহ করেছে।
ভারত গত শুক্র ও শনিবার কাজখস্তান, জাপান, সুইজারল্যান্ড, কানাডা, মার্কিন যুক্তরাষ্ট্র, মিশর ও ব্রিটেনের কাছ থেকে ১০০টি অক্সিজেন কনসেনট্রেটর, ৫০০টি ভেন্টিলেটর/বাইপ্যাপ/সিপ্যাপ, ৩০০টি অক্সিজেন সিলিন্ডার, ৪০ হাজার রেমডেসিভির সহ মাস্ক ও প্রটেক্টটিভ বা সুরক্ষামূলক উপকরণ সাহায্য হিসেবে পেয়েছে। আন্তর্জাতিক মহলের কাছ থেকে পাওয়া এই ত্রাণ সামগ্রী ইতিমধ্যেই অনেক রাজ্য ও কেন্দ্রশাসিত অঞ্চলে পৌঁছে দেওয়া হয়েছে।
আন্তর্জাতিক মহলের কাছ থেকে পাওয়া কোভিড ত্রাণ সামগ্রী দ্রুত বন্টন ও যথাযথ সরবরাহ এক ধারাবাহিক প্রক্রিয়া। রাজ্য ও কেন্দ্রশাসিত অঞ্চলগুলিতে কোভিড ত্রাণ সামগ্রীর সুষ্ঠু বন্টন ও সরবরাহের জন্য কেন্দ্রীয় স্বাস্থ্য মন্ত্রক নিয়মিত ভাবে সমগ্র ব্যবস্থার ওপর নজর রাখছে। ত্রাণ সামগ্রী তদারকির কাজে স্বাস্থ্য মন্ত্রক একটি স্বতন্ত্র সমন্বয় সেল গঠন করেছে। এই সেল রাজ্য ও কেন্দ্রশাসিত অঞ্চলগুলির সঙ্গে ত্রাণ সামগ্রীর সরবরাহ ও বন্টনে নিয়মিত যোগাযোগ বজায় রেখে চলেছে। উল্লেখ করা যেতে পারে, স্বাস্থ্য মন্ত্রক ত্রাণ সামগ্রী সুষ্ঠু ভাবে পরিচালনার জন্য গত ২ মে আদর্শ কার্য পরিচালন বিধি জারি করে।
CG/BD/AS
(Visitor Counter : 120
সারওরসায়নমন্ত্রক
মহারাষ্ট্রকে রেমডেজিভির জাতীয় ওষুধপত্রের সরবরাহে কেন্দ্রীয় সরকার সবরকম সাহায্য করছে : শ্রী মনসুখ মান্ডভিয়া
নয়াদিল্লী, ১৭ এপ্রিল, ২০২১
কেন্দ্রীয় রসায়ন ও সার প্রতিমন্ত্রী শ্রী মনসুখ মান্ডভিয়া আজ জানিয়েছেন কেন্দ্রীয় সরকার রেমডেজিভির জাতীয় ওষুধপত্রের সরবরাহে মহারাষ্ট্র সরকারের আধিকারিকদের সঙ্গে নিরন্তর যোগাযোগ বজায় রেখে চলেছে। একগুচ্ছ ট্যুইটে মহারাষ্ট্র সরকারের বিবৃতির তীব্র নিন্দা করে শ্রী মান্ডভিয়া বলেছেন, কেন্দ্রীয় সরকার গত ১২ই এপ্রিল থেকে আরও ২০টি ইউনিটকে রেমডেজিভির জাতীয় ওষুধ উৎপাদন দ্বিগুণ করার অনুমতি দিয়েছে। তিনি আরও বলেন, মহারাষ্ট্রবাসীর কাছে রেমডেজিভির জাতীয় ওষুধের সরবরাহ সুনিশ্চিত করার বিষয়ে কেন্দ্রীয় সরকার সর্বোচ্চ অগ্রাধিকার দিচ্ছে।
এমনকি কেন্দ্রীয় সরকার রেমডেজিভির জাতীয় ওষুধ উৎপাদকদের সঙ্গেও উৎপাদন বাড়ানোর ব্যাপারে যোগাযোগ রেখে চলেছে।
শ্রী মান্ডভিয়া উদ্বিগ্ন মানুষের কাছে সেই ১৬টি সংস্থার তালিকা চেয়েছেন যাদের কাছে পর্যাপ্ত পরিমাণে রেমডেজিভির জাতীয় ওষুধ সঞ্চিত রয়েছে। কেন্দ্রীয় সরকার সমস্ত দেশবাসীর কল্যাণে সবরকম সাহায্যের জন্য করণীয় সবকিছু করতে অঙ্গীকারবদ্ধ বলে মন্ত্রী জানান।
CG/BD/NS
(Visitor Counter : 114
সংস্কৃতিমন্ত্রক
কেন্দ্রীয় সরকার দেশে ১২৫টি স্মৃতিস্তম্ভ সংরক্ষণে গত তিন বছরে ১ হাজার ১০০ কোটি টাকা বরাদ্দ করেছে : সংস্কৃতি মন্ত্রী
নয়াদিল্লি, ০৩ জুলাই, ২০১৯
ভারতীয় প্রত্নতাত্ত্বিক বিভাগ সারা দেশে দুর্গ সহ ১২৫টি স্মৃতিস্তম্ভ সংরক্ষণের দায়িত্বে রয়েছে। কেন্দ্রীয় সরকার গত তিন বছরে এই দুর্গ এবং স্মৃতিওস্তম্ভগুলি সংরক্ষণ, পরিবেশ সুরক্ষা ও উন্নতির জন্য ১ হাজার ১০০ কোটি টাকা বরাদ্দ করেছে।
ভারতের প্রত্নতাত্ত্বিক বিভাগ, দেশের বিভিন্ন স্থানে যেসব সংরক্ষিত ভবনে জনস্বার্থে বিভিন্ন সুযোগ-সুবিধা দেবার ব্যবস্থা করেছে। তার মধ্যে পশ্চিমবঙ্গের বেশ কয়েকটি উল্লেখযোগ্য ভবন রয়েছে। এর মধ্যে - হাজারদুয়ারি, আদিনা মসজিস, বিষ্ণুপুরের মন্দির, কুচবিহার রাজবাড়ি, টাঁকশাল এবং মেটকাফে হল।
রাজ্যসভায় মঙ্গলবার এক প্রশ্নের লিখিত জবাবে এই তথ্য জানিয়েছেন কেন্দ্রীয় সংস্কৃতি ও পর্যটন প্রতিমন্ত্রী শ্রী প্রহ্লাদ সিং প্যাটেল।
CG/SS/SB
(Visitor Counter : 108
স্বাস্থ্যওপরিবারকল্যাণমন্ত্রক
সরকারি হাসপাতাল এবং জনস্বাস্হ্য কেন্দ্রগুলিতে নিয়মিত পর্যবেক্ষণ
নয়াদিল্লি, ০৯ জুলাই, ২০১৯
জনস্বাস্হ্য এবং হাসপাতাল রাজ্যের বিষয়। সরকারি হাসপাতাল এবং জনস্বাস্হ্য কেন্দ্রগুলির মাধ্যমে সমস্ত রকম স্বাস্হ্য পরিষেবা পরিচালনা ও নিয়মিত পর্যবেক্ষণের দায়িত্ব রাজ্য সরকারের।
যদিও জাতীয় স্বাস্হ্য মিশনের আওতায় জনস্বাস্হ্য পরিষেবা উন্নয়নে একাধিক উদ্যোগ নেওয়া হয়েছে। যারমধ্যে নিয়মিত পর্যালোচনা বৈঠক, ভিডিও কনফারেন্স, বরিষ্ঠ আধিকারিকরা হাসপাতাল পরিদর্শন করেছেন। হেল্থ ম্যানেজমেন্ট ইনফরমেশন সিস্টেমের সাহায্যে হাসপাতালগুলির কার্যকলাপ মূল্যায়ণ করা হয়েছে। একইভাবে জনস্বাস্হ্যকেন্দ্রগুলি সহ অন্যান্য স্বাস্হ্য প্রতিষ্ঠানগুলি ঠিকমতো ইন্ডিয়ান পাবলিক হেল্থ স্ট্যান্ডার্ড, ন্যাশনাল কোয়ালিটি অ্যাসিওরেন্স স্ট্যান্ডার্ড, কায়াকলপ নিয়ম মেনে চলছে কি না তাও দেখা হয়েছে। এছাড়াও রোগীরা যাতে প্রাথমিক স্বাস্হ্যকেন্দ্র থেকে ভালোভাবে স্বাস্হ্য পরিষেবা পায় তারজন্য রোগী কল্যাণ সমিতিতে আরও বেশি উন্নত করা হয়েছে। এই রোগী কল্যাণ সমিতিগুলির দায়বদ্ধতা এবং কার্যক্ষমতা আরও বেশি বাড়ানো হয়েছে। এমনকি প্রতিটি জেলায় ডিসট্রিক্ট ডেভেলপমেন্ট অ্যান্ড কোর্য়াডিনেশন কমিটি গঠন করা হয়েছে। ড্রাগ অ্যান্ড ভ্যাকসিন ডিসট্রিবিউশ ম্যানেজমেন্ট সিস্টেমের মাধ্যমে ঠিকমতো ওষুধ সরবরাহ হচ্ছে কি না তা দেখা হয়েছে।
রাজ্যসভায় এক প্রশ্নের লিখিত জবাবে এই তথ্য জানান কেন্দ্রীয় স্বাস্হ্য ও পরিবারকল্যাণ প্রতিমন্ত্রী শ্রী অশ্বনী কুমার চৌবে।
CG/SC/NS
(Visitor Counter : 67
প্রধানমন্ত্রীরদপ্তর
কমলা হ্যারিস মার্কিন উপরাষ্ট্রপতি হিসেবে নির্বাচিত হওয়ায় প্রধানমন্ত্রীর অভিনন্দন
নতুনদিল্লি, ৮ই নভেম্বর, ২০২০
প্রধানমন্ত্রী শ্রী নরেন্দ্র মোদী মার্কিন উপরাষ্ট্রপতি হিসেবে কমলা হ্যারিস নির্বাচিত হওয়ায় তাঁকে অভিনন্দন জানিয়েছেন।
প্রধানমন্ত্রী বলেছেন, “কমলা হ্যারিসকে আন্তরিক অভিনন্দন জানাই। আপনার সাফল্য যুগান্তকারী এবং আপনার চিত্তি  সত্ত্বার জন্যই নয়, সব মার্কিন-ভারতীয়র কাছে এটি অত্যন্ত গর্বের বিষয়। আমি আশাবাদী আপনার সমর্থন ও নেতৃত্বের মাধ্যমে ভারত- মার্কিন প্রানবন্ত সম্পর্ক আরো দৃঢ় হবে। “
স্বরাষ্ট্র মন্ত্রক
নাগা গোষ্ঠীগুলির সঙ্গে যুদ্ধ বিরতি চুক্তির মেয়াদ বৃদ্ধি
নয়াদিল্লি, ১২ এপ্রিল, ২০২১
ভারত সরকারের সঙ্গে ন্যাশনাল সোসালিস্ট কাউন্সিল অফ নাগাল্যান্ড/এনকে , ন্যাশনাল সোসালিস্ট কাউন্সিল অফ নাগাল্যান্ড/রিফরমেশন  এবং ন্যাশনাল সোসালিস্ট কাউন্সিল অফ নাগাল্যান্ড/কে – খাঙ্গোর  যুদ্ধবিরতি চুক্তি রয়েছে।
সিদ্ধান্ত হয়েছে যে, এনএসসিএন/এনকে এবং এনএসসিএন/আর গোষ্ঠীর সঙ্গে যুদ্ধবিরতি চুক্তির মেয়াদ ২০২১ সালের ২৮ এপ্রিল থেকে বাড়িয়ে ২০২২ সালের ২৭ এপ্রিল পর্যন্ত করা হবে। অন্যদিকে, এনএসসিএনঙ্কে খাঙ্গো গোষ্ঠীর সঙ্গে যুদ্ধবিরতি চুক্তির মেয়াদ ২০২১ সালের ১৮ এপ্রিল থেকে বেড়ে ২০২২ সালের ১৭ এপ্রিল পর্যন্ত হবে। নাগা গোষ্ঠীগুলির সঙ্গে ভারত সরকারের যুদ্ধবিরতি চুক্তি ২০২১ সালের ১২ই এপ্রিল স্বাক্ষরিত হয়।
CG/BD/SB
(Visitor Counter : 172